मुम्बई। बॉलीवुड फिल्म निर्माता वासु भगनानी ने कोरियन गायक साई के मशहूर गीत 'गंगनम स्टाइल' का कॉपीराइट अपनी हिंदी फिल्म 'रंगरेज' के लिए खरीदने के वास्ते लम्बे समय तक मेहनत की थी। फिल्म में अपने बेटे और अभिनेता जैकी भगनानी का अभिनय देखकर पिता वासु भगनानी का मानना है कि उनकी मेहनत व्यर्थ नहीं हुई। वासु भगनानी ने कहा, "अखिरकार मेहनत सफल हुई। रविवार को परिवार और मित्रों के लिए फिल्म का विशेष प्रदर्शन रखा गया था। फिल्म हर किसी को पसंद आई। मुझे लगता है, यह फिल्म जैकी को काफी आगे ले जाएगी।"